|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu: Pozitívny vplyv pri dotáciách podľa § 2 ods. 3 písm. b ), c) a i).*Uvedené dotácie budú pozitívne vplývať najmä na zložky uvedené v § 3 písm. a) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, najmä na zdravie ľudí, flóru, faunu, pôdu, vodu, ovzdušie. Konkrétne odhadované priame aj nepriame vplyvy budú závisieť od predkladaných žiadostí/projektov žiadateľov. Z doposiaľ vykonávanej aplikačnej praxe najčastejším subjektom dotácií sú obce a mestá, ktoré pri uskutočňované projektov dotácií postupujú v súlade so svojimi základnými úlohami uvedenými v § 4 ods. 3 písm. g) a h) zákona č. 369/1990 Zb. o obecnom zriadení v znení neskorších predpisov. Vybudovaním zdravého bývania, technickej vybavenosti, prístupu k vode určenej na ľudskú potrebu, vodovodov a kanalizácií, v súlade s podmienkami zákona č. 50/1976 Zb., zákona č. 355/2007 Z. z., zákona č. 364/2004 Z. z., zákona č. 442/2002 Z. z. a č. 79/2015 Z. z. môže v konkrétnych prípadoch dochádzať k synergii environmentálnych vplyvov, teda k znásobovaniu účinku kumulatívnych vplyvov. K týmto účinkom navyše môžu významne prispieť aj dotácie podľa § 3 ods. 2 písm. h) návrhu zákona. Z Atlasu rómskych komunít 2019 mimo iného vyplývajú aj nasledujúce údaje – Verejný vodovod využíva 64 % obyvateľov z rómskych komunít, kým v prípade majority to je 93 %. Z neštandardného, nezabezpečeného zdroja čerpá vodu približne 33-tisíc ľudí – ide o najzávažnejšiu formu materiálnej deprivácie. Kanalizáciu využíva 40 % obyvateľov z rómskych komunít, kým majorita v rovnakých obciach ju využívaná 83 %. |
| **5.2 Bude mať predkladaný materiál vplyv na chránené územia a ak áno, aký?**  |
| *Typ, veľkosť a rozsah vplyvu:* Mnohé rómske osídlenia sa nachádzajú v chránených územiach, a ich ochranných pásmach, alebo v ich blízkosti – § 17 zákona č. 543/2002 Z. z., pričom ich nevyhovujúci stav vytvára environmentálnu záťaž. Poskytovaním dotácií vyššie uvedených titulov bude zabezpečený dlhodobý pozitívny vplyv, minimálna udržateľnosť projektu v prípade kapitálových výdavkov je 10 rokov. Konkrétny počet osídlení v prospech ktorých príjemca dotácie použije dotáciu nie je možné vopred určiť. Rómske osídlenia, vrátane ich vybavenosti a ďalších parametrov sú identifikované v Atlase rómskych komunít 2019. Dáta a ich overovanie boli získané dotazníkovým prieskumom. Uvedené dotácie v prípade prijatia právnej úpravy sú spôsobilé počas účinnosti navrhovanej úpravy a objemu disponibilných zdrojov zabezpečiť pozitívny vplyv na 37 955 obydlí. Z hľadiska lokalizácie koncentrácii či už na okraji obcí, alebo mimo obcí je najväčší počet zaznamenaný v Košickom kraji, Prešovskom kraji a Banskobystrickom kraji, osobitne okresy Rimavská sobota, Košice okolie, Michalovce, Rožňava , Trebišov, Prešov, Vranov nad Topľou, Revúca, Lučenec, Bardejov. V prípade koncentrácií mimo obce oddeľujúcou bariérou je vzdialenosť, ktorú predstavuje pole či trávnatá plocha (79 %). Inými typmi bariér sú rieka alebo potok (63 %), železnica (30 %) a les (17 %). |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*Bezpredmetné |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Bezpredmetné. |